**Кештің тақырыбы:** «Мерейлі отбасы» тақырыбындағы ауылымыздың үлгілі отбасымен кездесу кеші

Мақсаты:

Отан – отбасынан басталады» деп халқымыз айтқандай, Отан мен отбасы кең мағыналы қасиетті ұғымдар. Әрбір адамның отбасы, тұрған мекені, өскен ортасы, аймағы, мемлекеті – оның жарық дүниедегі жан саясы, өмір өрісі, оттай жандырған Отаны.

Жүрісі: Қайырлы күн құрметті ұстаздар , ата-аналар мен оқушылар!

«Мерейлі отбасы» атты кешімізге қош келдіңіздер!Ауылымыздың «Мерейлі отбасы» көп бала тәрбиелеп өсірген,ардақты ата – әже атанып отырған Мақсот аға мен Гүлжан апаны,Әмірғали аға мен Ақсауле апамызды ортаға шақырамыз.

«Жақсыдан жаман туады,

Бір аяқ асқа алғысыз

Жаманнан жақсы туады

Адам айтса наңғысыз.

Отбасы – адамзат бесігін тербеткен баланың бас ұстазы – ата-ана. Ұлтымызда «ұяда не көрсең, ұшқанда соны ілерсің» деген дана сөз бар. «Бала қыран болу үшін соны самғатып ұшыратын ата немесе әке де қыран болу керек» деп отбасылық тәрбиеге ерекше тоқталған. Әр отбасында ата-ананың орны бөлек.

Бала әкеден – ақыл, анадан – мейірім алады. Әке – отбасының асыраушысы, қамқоршысы, тірегі деп білесің, ана отанасының ұйтқысы, жылуы, шуағы, жақсы ана отбасына береке әкеліп, жанұясын бақытқа бөлейді.

Ән:

Отбасы - бір түбірден тараған. Адамзат баласы шыр етіп дүние есігін ашқан күннен бастап сол ортаға бейімделіп ықпалына көніп ер жетеді. Бала бақыт, бала қуаныш, өмірді жалғастырушы демеуші ата-ана тәрбиелеуші.

«Әке- асқар тау, ана - мөлдір бұлақ»

«бала жағасындағы құрақ», «тәрбие – тал бесіктен басталады» әке мейірімімен құрышын қандырып, ана сүтінен нәр алып, әке ұлағатымен, ана тағылымын көріп өскен ұрпақ елін, жерін, халқын сүйетін ұлтжанды тұлға болып қалыптасады. Баланың болашақта жақсы азамат болып өсуі үшін, жан-жақты тәрбиелі болуы отбасында берілетін тәрбиеге тікелей байланысты.

1.Өздеріңіз туралы қысқаша таныстырып өтсеңіздер,қай жақтың тумасы боласыздар,қайда білім алдыңыздар,кім болып жұмыс істедіңіздер,неше сәби сүйдіңіздер?

2. Қалай табыстыңыздар?

3.Ерте үй болған екенсіздер,қорқыныш болды ма?

4.Көп балалы болуды алдын ала жоспарладыңыздар ма ?Бүгінде көптеген жас отбасылар бір-екі баламен шектеледі әсіресе қалалық жерлерде.Сіздерге бір екі баламен шектеліп қалмауға не әсер етті?

5.Жалпы балалар бір-біріне әсер етеді ме?

6.Бала тәрбиелеуде арнайы ұстанымдарыңыз,амал тәсілдеріңіз бар ма? Балаларға реті келген кезде тыйым салып тұрған дұрыс па,әлде емін еркін өскен дұрыс па?

7.Отбасының барлық мүшесі бас қосқан кезде көбіне немен айналысасыздар ?

8.Берекелі отбасы болудағы құпияңыз неде? Тәрбие,білім ,махаббат,мінездердің сай келуі( үшеуі бірдей деп айтуға болмайды,ең болмағанда бірінші орында,екінші орында,үшінші орында деп бөліңіз)

9.Отбасы құрмаған жандарға қандай ақыл-кеңестер бересіздер?

 10. **Мақсот ағай, сіздер өз отбасыларыңыздың ұйытқысысыздар.**

**Өнегелі отбасы дегенді қалай түсінесіз? Осындай дәрежеге қалай жеттіңіздер?**

**2. жалпы отбасындағы әкенің ролі қандай? Қазіргі әкелерге көңіліңіз тола ма? Өз ойыңыз.**

«Ана – үйдің берекесі, Бала үйдің – мерекесі. Бұтағымен ағаш сымбатты, Ұрпағымен адам қымбатты. -деген қағиданы берік ұстанып, өз ұрпағымды адам – деген атаққа лайық етіп өсіруді мақсат еттім. Ана – бала тәрбиесіндегі ерекше тұлға.

Тәлімге ұлды шақырар,
Қызға да дейді - қарағым.
Тілеуін тілеп отырар
Әрдайым үйде баланың.

Дейді олар ақыл санада -
Жүгін деп, бойды билетіп.
Отырар әр кез балаға
Адалдық жолын үйретіп.

Дей ме олар сонда құт тұрар,
Бақыт боп сонда келмек күн.
Сондықтан айтып ұқтырар
Не екенін адал еңбектің.

Өлшеусіз ісі олардың,
Жай ғана жандар әрі ұлы.
Бойында әрбір адамның
Солардың жатар тәлімі.

деп, бүгінгі кешке алтын уақыттарыңызды бөліп, келгеніңізге көптен-көп рақмет. дендеріңіз сау болып, ұзақ ғұмыр кешіңіздер. Естелік Сыйлығымызды қабыл алыңыз!

Құрметті қонақтар, оқушылар бүгінгі «Мерейлі отбасы» атты кешіміз аяқталды. Барлық жанұяға береке, ынтымақ, бірлік татулықты тілейміз.